אוסקר לוי

אוסקר לוי (1940 - 6 ביולי 2005) היה פרופ' לכימיה ישראלי, מייסד המחלקה לכימיה באוניברסיטת בן-גוריון בנגב והמכללה האקדמית להנדסה סמי שמעון.

ביוגרפיה 
לוי נולד וגדל ברומניה. החל דרכו בהוראה במכללה הטכנולוגית עוד בהיותו חייל בקמ"ג וסחף אחריו את חבר ילדותו (אוצו), פרופ' ג'ורג' מרקוביץ'. בעל תואר ראשון מאוניברסיטת קלוז' ותואר שני (1965) ודוקטורט מהאוניברסיטה העברית בירושלים. עם סיום לימודיו, הקים את המחלקה לכימיה באוניברסיטת בן-גוריון בנגב. במכללה הקים את המגמה להנדסאי כימיה ועמד בראשה, שימש כמשנה למנהל המכללה, פעל להקמת תיכון עירוני מקיף ח'. 

ב-1995 ייסד את המכללה האקדמית להנדסה בנגב וכיהן כנשיאה כעשור עד למותו.

בשנת 2005 בהיותו בן 65 נפטר לוי מסרטן הכבד והותיר אחריו אישה ושני ילדים.

פעילות בתפקידים מחוץ לאקדמיה 
 חבר במועצת העיר באר שבע
 פקח ארצי למקצועות הגרעין
 חבר במועצה להנדסה ולאדריכלות
 חבר הוועדה המייעצת של רשם המהנדסים 
 יו"ר פורום המאה (פורום של תשעה מוסדות אקדמיים בתחום ההנדסה).

הנצחה 

בין המכללה הטכנולוגית לבין המכללה האקדמית להנדסה סמי שמעון שאותן ייסד,  בכיכר, במפגש הרחובות ביאליק ובזל נצבת לה מזרקה עגולה בעלת מופע מים בשילוב תאורה צבעונית מתחלפת בשעות החשיכה (נווה מדבר עירוני).

קישורים חיצוניים
 פרופ' אוסקר לוי, באתר המכללה האקדמית להנדסה סמי שמעון 
 נשיא המכללה להנדסה סמי שמעון הלך לעולמו, באתר וואלה!, 14 ביולי 2005

הערות שוליים 

ישראלים שנפטרו ב-2005
כימאים ישראלים
סגל אוניברסיטת בן-גוריון בנגב: כימיה
ישראלים ילידי רומניה
בעלי תואר דוקטור מהאוניברסיטה העברית בירושלים
חברי מועצת העיר באר שבע